# MEGÁLLAPODÁS

amely egyrészről a

**………………..(cégnév)** (székhely:………………….; nyilvántartási szám: ……………………; adószám: …………………; képviseli: ………………………………………, a munkáltatói jogkör gyakorlója) („**Munkáltató**”),

másrészről

**…………………(név)** (lakcím:…………………………………....; anyja születési neve: ……………………….., adóazonosító jel: ………………………., TAJ szám: ……………………) („**Munkavállaló**”)

(a Munkáltató és a Munkavállaló a továbbiakban együttesen: „**Felek**”, bármelyikük külön-külön: „**Fél**”)

között jött létre az alulírott napon és helyen, az alábbi feltételekkel:

# Előzmények

### A Munkáltató és a Munkavállaló között munkaszerződés jött létre **………………….** munkakörben történő alkalmazásra, amely munkaszerződés alapján a Munkavállaló **…………………………….** napján munkába lépett.

### A Felek a jelen megállapodásban a Munkavállalóra vonatkozó munkáltatói adatkezelés szabályait kívánják rögzíteni a *munka törvénykönyvéről szóló 2012. évi I. törvény* („**Mt**.”) 10. §-ában és az *információs önrendelkezési jogról és az információszabadságról szóló 2011. évi CXII. törvényben* foglaltaknak megfelelően.

# Hozzájárulás a személyes adatok továbbításához és feldolgozásához

### A Munkavállaló tudomásul veszi, hogy a Munkáltatóval közölt személyes adatait a Munkáltató és annak kapcsolt vállalkozásai valamint a Munkáltatóval szerződésben álló vállalkozások (beleértve az ügyvédeket, könyvvizsgálókat, bérszámfejtőket) kezelik, amely adatkezelés a Munkavállaló munkaviszonya tekintetében az irányadó jogszabályok által előírt bejelentési, bevallási, adófizetési és egyéb kötelezettségek teljesítése végett, valamint azért történik, hogy a személyes adatokat a Munkáltató jogos gazdasági érdekeit szolgáló célokra, ide értve - de nem kizárólagosan - ajánlatok, vizsgálatok és elemzések készítésére, a Munkáltató és a kapcsolt vállalkozásai munkaerő igényeinek tervezéséhez szükséges munkavállalói adatbázisok fenntartására és frissítésére, stb. felhasználják. A Munkavállaló hozzájárul az előbbi célok megvalósításához szükséges személyes adatainak összegyűjtéséhez, kezeléséhez, tárolásához, feldolgozásához és továbbításához. A Munkáltató vállalja, hogy csak olyan személyes adatot kezel, amely az adatkezelés céljának eléréséhez elengedhetetlen, a cél elérésére alkalmas; valamint, hogy az adatkezelés csak a céljának megvalósulásához szükséges mértékben és ideig történik.

### A jelen szerződés aláírásával a Munkavállaló beleegyezését adja a Munkavállalóval kapcsolatos és a Munkavállaló által bármely formában átadott adatok – beleértve bármilyen különleges személyes adatot – kezeléséhez, és beleegyezését adja személyes adatainak a Munkáltató és harmadik személyek részére történő átadásához és az azok általi kezeléséhez és feldolgozásához (ideértve az Európai Unió területén kívüli kezelést és feldolgozást is), a fenti célok érdekében. Amennyiben megváltoznak a Munkavállaló körülményei, és frissíteni vagy módosítani kell a munkavállaló adatait, a Munkavállaló a változást az attól számított 15 napon belül köteles közölni a Munkáltatóval.

### A Munkavállaló jogosult a Munkáltató által a munkaviszonyával összefüggésben kezelt iratokba betekinteni, akár személyesen akár képviselő útján, ide nem értve a munkáltatói intézkedések tervezetét.

### A Munkáltató a Munkavállaló jelen megállapodásban hivatkozott személyes adatait a munkaviszonnyal összefüggő igények illetve a Munkavállalót a munkaviszonyra tekintettel terhelő kötelezettségek teljesítésére vonatkozó felelősség elévülési idejének lejártáig jogosult kezelni.

# A Munkáltató által a Munkavállaló rendelkezésére bocsátott eszközökön található adatok

# A Munkáltató által a munkavégzéshez szükséges valamennyi eszközt a Munkavállaló kizárólag a Munkáltató érdekében végzett tevékenységéhez használhatja.

# A Munkavállaló tudomásul veszi, hogy a Munkáltató informatikai, illetve űrtávközlési eszközei, valamint az azokon tárolt adatok, információk kizárólag a Munkáltató tulajdonát képezik, ezért ezen eszközök Munkáltató céljaival össze nem férő módon történő használata, illetve az informatikai rendszerbe való bármilyen, a Munkáltató engedélye nélküli beavatkozás szigorúan tilos. Ugyancsak tilos a Munkáltató számítástechnikai, illetve űrtávközlési eszközein más, különösen nem a Munkáltató legális tulajdonát képező szoftvereket, adatokat elhelyezni. Ezek ellenőrzésére a Munkavállaló végérvényesen és visszavonhatatlanul felhatalmazza a Munkáltatót; elfogadja, hogy a Munkáltató belső szabályzatában meghatározott illetékesek betekinthessenek minden adatállományba, s azt nem tekinti saját személyes adataihoz fűződő joga megsértésének. Ugyanígy, a levelezést és minden más kommunikációt, amely a Munkáltató elektronikus kommunikációs vagy levelező rendszerén keresztül zajlik, írásbeli levelezésnek kell tekinteni, amelyet a Munkáltatónak joga van megismerni és rendelkezni felette, csak úgy, mint minden más Munkáltatótól/Munkáltatóhoz kimenő/érkező levelezés esetében.

# Az email levelezőrendszer (mind a belső, mind a külső) és az internet csak munkavégzési célokra használható. Abban az esetben, ha a Munkavállaló az IT rendszert magánkommunikációra szeretné használni, azt egyértelműen jelölnie kell a kommunikációs rendszer használata, a mentés stb. esetén. A Munkáltató - a szokásos felügyeleti jogkörén belül - ezen kommunikációhoz kizárólag a Munkáltató üzleti céljainak védelme érdekében jogosult hozzáférni. A Munkavállaló kijelenti, hogy tájékoztatást kapott arról, hogy minden email meghatározott időre archiválásra és megőrzésre kerül.

# A levelezést és minden más kommunikációt, amely a Munkáltató elektronikus kommunikációs vagy levelező rendszerén keresztül zajlik, írásbeli levelezésnek kell tekinteni, amelyet a Munkáltatónak joga van megismerni és rendelkezni felette, csak úgy, mint minden más Munkáltatótól kimenő, vagy Munkáltatóhoz érkező levelezés esetében. A Munkáltatónak ilyen kommunikációs tartalmakhoz kizárólag a működésének szokásos felügyelete és az üzleti környezetének biztosítása érdekében van hozzáférése.

# A Munkavállaló tudomásul veszi, hogy minden kimenő és bejövő elektronikus kommunikáció, amely a Munkáltató IT rendszeréről történik, valamint a munkavállalónak munkavégzés céljából adott elektronikus eszközökön tárolt összes adat idézhető és bemutatható a bíróságon, amennyiben a Munkáltató peres ügyben érintetté válik. A Munkáltató jogosult a Munkavállaló rendelkezésére bocsátott számítógép merevlemezéről biztonsági másolatot készíteni. A Munkavállaló a jelen szerződés aláírásával ehhez hozzájárult.

# Vegyes rendelkezések

# Amennyiben a jelen megállapodás egyes rendelkezései érvénytelenek vagy érvénytelenekké válnak, úgy ez nem érinti az egyéb rendelkezések hatályát. Az érvénytelen rendelkezések helyett - hacsak jogszabály kötelezően nem rendelkezik - olyan szabályt kell alkalmazni, amely a legközelebb áll ahhoz, amire a Felek akarata gazdasági célkitűzésük alapján irányult.

### A jelen megállapodást a Felek – elolvasás és értelmezés után – mint akaratukkal mindenben megegyezőt, helybenhagyólag aláírták.

### Kelt: Budapest, …………………………….

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **………………………………………**  **Munkáltató, munkáltatói jogkör gyakorlója** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **………………………………………**  **Munkavállaló** |